Okresná prokuratúra Veľký Krtíš 
Banícka 3, 990 80 Veľký Krtíš 	

Sp. zn. : Pv 341/14/6610	Veľký Krtíš, 19.8.2015
EEČ : 2-50-42-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Veľký Krtíš
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.7.2014, spisová značka Pv 341/14/6610, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Trestné stíhanie voči obvineným za prečin krádeže podľa § 212 odsek  2 písmeno a)  Trestného zákona,  formou spolupáchateľstva podľa § 20 Trestného zákona a za prečin porušovania domovej slobody podľa § 194 ods. 1 Trestného zákona, fromou spolupáchateľstva podľa § 20 Trestného zákona bolo vedené na tom skutkovom základe, že dňa 11. apríla 2014 o 21.00 h vo XXXXX po vzájomnej dohode preskočili oplotenie do rodinného domu č. XXXXX a následne vošli do uličky pri rodinnom dome, kde  XXXXX vytlačil plechové dvere, došli do dvora, kde z dvora odcudzili voľne uloženú železnú konštrukciu v tvare písmena „L“ o hmotnosti 80 kg, ktorú naložili do prichystaného ručného vozíka a odpredali XXXXX za 5,- €, čím  pre poškodeného XXXXX, nar. XXXXX spôsobili škodu vo výške 150,- €.

Uznesením prokurátora Okresnej prokuratúry XXXXX zo dňa 22.7.2014, spisová značka Pv 341/14/6610, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Uznesením      prokurátora       Okresnej prokuratúry  vo XXXXX   zo dňa 22.07.2014,  ktoré nadobudlo právoplatnosť dňa XXXXX, bolo trestné stíhanie obvinených 1) XXXXX a 2) XXXXX     za prečin krádeže podľa § 212 odsek 2 písmeno a) Trestného zákona formou spolupáchateľstva podľa § 20 Trestného zákona a iné Trestného zákona,  ktoré bolo vedené proti nim  na tom skutkovom základe, ako je to uvedené     vo     výrokovej časti tohto uznesenia,  podľa § 216 odsek  1 Trestného poriadku podmienečne zastavené s tým, že podľa § 216 odsek  2 Trestného poriadku   bola určená pre  obvineného XXXXX a obvineného XXXXX  skúšobná doba podmienečného zastavenia trestného stíhania na dobu 12  (dvanásť) mesiacov.  

Po uplynutí skúšobnej doby  12 mesiacov  bola vyžiadaná na obvinených    správa  o povesti z Obecného úradu XXXXX,   správa  z Okresného riaditeľstva PZ   XXXXX,  správa  z Okresného úradu XXXXX  a tiež boli   zabezpečené   odpisy   registra trestov. Z  vyššie uvedených správ  bolo zistené, že obvinení XXXXX a XXXXX  sa v skúšobnej dobe podmienečného zastavenia trestného stíhania nedopustili  žiadneho protispoločenského konania, trestného činu, či priestupku, v odpise  registra trestov nemajú žiadny nový záznam a ani lustráciou na tunajšej prokuratúre neboli zistené žiadne nové relevantné skutočnosti.

Podľa § 217 odsek  1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Podľa § 217 odsek  4 Trestného poriadku právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 odsek  1 písmeno  e) Trestného poriadku.
 
Podľa § 9 odsek 1 písmeno e)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Vzhľadom k tomu, že obvinení  XXXXX a XXXXX  splnili  všetky obmedzenia a povinnosti v rámci skúšobnej doby, žili  riadnym životom,  nedopustili sa žiadneho protiprávneho konania,  poškodený nežiadal náhradu škody, nakoľko odcudzená konštrukcia mu bola vrátená,  preto som rozhodla,  že sa v skúšobnej dobe podmienečného zastavenia trestného stíhania osvedčili.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Drahomíra Hrončeková
prokurátorka